title: لمغريب
text: المنطقة اللي هي دابا المغريب كانت مسكونة من العصر الحجري القديم، ف شي وقت مابين 190.000 و 90.000 ق.م. كاينة دراسة جديدة اللي تقدر تبين بيلا المغريب كان مسكون قبل هاد التاريخ من بعد ما تكتاشفو مستحتات ديال الهومو ساپيينس حدا الضفة ديال المحيط الأطلسي ف جبل إيغود اللي التاريخ ديالهوم كيرجع ل قبل 315.000 ق.م. الشي اللي كيجعل هاد المستحتة هي أقدم مستحتة ديال الهومو ساپيينس ف العالم. ف العصر الحجري القديم العلوي، المنطقة ديال المغرب كانت كاتشبه الساڤانا فعوض القحولة اللي المغريب ولا معروف بيها دابا. الحقبة العاترية (من هادي 40 حتال 20 ألف عام) جات من وراها التقافة الإيبيروموريسية (من هادي 21 ألف عام) اللي تتواجد بالأخص فمنطقة تافوغالت فإقليم بركان لي لقاو فيها آثار وهياكل وحمض جيني يرجع لذيك الحضارة لي سماوها على سميت "إنسان تافوغالت" بلفرونسي ليسم لعيلمي ديالو L'Homme de Taforal. أما سميت ايبيروموريزية فهي غلط حسب الاركيولوجي بزوݣاغ  لأنهم فبدية لقرن لفايت عتاقدو بلي كاين التشابهات معا التقافات لأيبيرية و ليوم تأكدو بلي لاعلاقة.